62021CJ0602_INF
2023 m. balandžio 20 d. Teisingumo Teismo (devintoji kolegija) sprendimas
Komisija / Lenkija (Aplinkos triukšmas)
(Byla C‑602/21) (
1
)
„Valstybės įsipareigojimų neįvykdymas – Direktyva 2002/49/EB – Aplinkos triukšmo įvertinimas ir valdymas – Triukšmo prevencija – Pagrindiniai keliai ir pagrindiniai geležinkeliai – 8 straipsnio 1 ir 2 dalys – Neatitinkantys reikalavimų arba neegzistuojantys veiksmų planai – 10 straipsnio 2 dalis – VI priedas – Neegzistuojančių veiksmų planų suvestinės“
1.
Aplinka – Aplinkos triukšmo įvertinimas ir valdymas – Direktyva 2002/49 – Valstybių narių pareiga parengti veiksmų planus aglomeracijoms, pagrindiniams keliams ir geležinkeliams – Veiksmų planų zonoms, kuriose neviršijamos ribinės vertės, neparengimas per direktyvoje nustatytus terminus – Įsipareigojimų neįvykdymas
(Europos Parlamento ir Tarybos direktyvos 2002/49 8 straipsnio 1 ir 2 dalys, 10 straipsnio 2 dalis ir VI priedas)
(žr. 28–30 punktus ir rezoliucinės dalies 1 punktą)
2.
Aplinka – Aplinkos triukšmo įvertinimas ir valdymas – Direktyva 2002/49 – Valstybių narių pareiga parengti veiksmų planus aglomeracijoms, pagrindiniams keliams ir geležinkeliams – Veiksmų planai, neapimantys veiksmų, kurių ketinama imtis per artimiausius penkerius metus, siekiant išsaugoti tyliąsias zonas – Įsipareigojimų neįvykdymas
(Europos Parlamento ir Tarybos direktyvos 2002/49 8 straipsnio 1 ir 2 dalys, 10 straipsnio 2 dalis ir VI priedas)
(žr. 35, 36 punktus ir rezoliucinės dalies 1 punktą)
3.
Aplinka – Aplinkos triukšmo įvertinimas ir valdymas – Direktyva 2002/49 – Valstybių narių pareiga parengti veiksmų planus pagrindiniams keliams ir geležinkeliams – Pareiga perduoti Komisijai minėtų veiksmų planų suvestines – Įsipareigojimų neįvykdymas – Pateisinimas, grindžiamas tuo, kad pagrindiniai keliai nenaudojami arba kad atliekama papildoma analizė – Pateisinimas, grindžiamas tuo, kad buvo pakeistos arba neviršytos triukšmo ribinės vertės – Neleistinumas
(Europos Parlamento ir Tarybos direktyvos 2002/49 8 straipsnio 1 ir 2 dalys, 10 straipsnio 2 dalis ir VI priedas)
(žr. 41–45, 47, 48 punktus ir rezoliucinės dalies 1 punktą)
Rezoliucinė dalis
1.
Lenkijos Respublika neįvykdė įsipareigojimų pagal 2002 m. birželio 25 d. Europos Parlamento ir Komisijos direktyvos 2002/49/EB dėl aplinkos triukšmo įvertinimo ir valdymo 8 straipsnio 1 ir 2 dalis, V priedo 1 punkto devintą įtrauką ir 10 straipsnio 2 dalį, siejamas su šios direktyvos VI priedu, nes:
–
per šioje direktyvoje nustatytus terminus nepatvirtino veiksmų planų zonoms, kuriose leidžiamas triukšmo lygis neviršijamas;
–
nenumatė, kad veiksmų planai turi apimti veiksmus, kurių ketinama imtis per artimiausius penkerius metus, siekiant išsaugoti tyliąsias zonas;
–
neparengė veiksmų planų dėl 13 pagrindinių geležinkelio linijų ir 247 pagrindinių kelių, išvardytų šio sprendimo A priede, ir
–
nepateikė veiksmų planų suvestinių, susijusių su minėtais pagrindiniais keliais ir pagrindinėmis geležinkelio linijomis, taip pat su 16 pagrindinių kelių, išvardytų šio sprendimo B priede.
2.
Priteisti iš Lenkijos Respublikos bylinėjimosi išlaidas.
(
1
)	OL C 490, 2021 12 6.